Inntektene fra sertifiseringen, som også inkluderer administrasjonsavgifter, er dermed langt over det dobbelte av de 966.000 kronene Islamsk Råd mottok i offentlig tilskudd i fjor, skriver Klassekampen, som har fått innsyn i organisasjonens regnskap.

Halalslakting innebærer at en muslim må være til stede og komme med en takksigelse.

Selve slaktingen skjer med kniv, etter at dyret er bedøvet, og gjennomføres i henhold til norske bestemmelser om dyrevelferd.

LES OGSÅ: Føler seg presset til å kjøpe halalsertifikat

– Reduserer smuglerkjøtt

Generalsekretær Mehtab Afsar sierIslamsk Råd Norge har satset på å systematisere og profesjonalisere halalarbeidet, noe han mener kommer både den muslimske befolkningen og storsamfunnet til nytte.

– Tilgjengelighet av halalmat kan bidra til mer inkludering og integrering i samfunnet. Vårt sertifiseringsarbeid kan skape nye arbeidsplasser, samt bidra til redusering av smuglerkjøtt, sier Afsar.

Islamsk Råd har to ansatte som jobber med sertifiseringsordningen.